

*Prijedlog*

## GRADSKO VIJEĆE

KLASA: 400-01/23-01/04

UBROJ: 2140-4-1-23-12

Oroslavje, 09.10.2023. godine

Temeljem odredbi Zakona o socijalnoj skrbi („Narodne novine“ broj [157/13](https://www.zakon.hr/cms.htm?id=1675), [152/14](https://www.zakon.hr/cms.htm?id=1677), [99/15](https://www.zakon.hr/cms.htm?id=12780), [52/16](https://www.zakon.hr/cms.htm?id=16812), [16/17](https://www.zakon.hr/cms.htm?id=17761), [130/17](https://www.zakon.hr/cms.htm?id=26201), [98/19](https://www.zakon.hr/cms.htm?id=40781), [64/20](https://www.zakon.hr/cms.htm?id=44614), [138/20](https://www.zakon.hr/cms.htm?id=46540)), a u svezi odredbi članka 27. stavka 1. Zakona o prodaji stanova na kojima postoji stanarsko pravo („Narodne novine“ broj 43/92, 69/92,87/92, 25/93, 26/93, 48/93, 2/94, 44/94, 47/94, 58/95, 103/95, 11/96, 76/96, 111/96, 11/97, 103/97, 119/97, 68/98, 163/98, 22/99, 96/99, 120/00, 94/01, 78/02) i članka 32. Statuta grada Oroslavja («Službeni glasnik Krapinsko-zagorske županije» broj 16/09. i 13/13. i 19/18.), Gradsko vijeće na svojoj 29. sjednici održanoj dana 09.10.2023. godine, nije donijelo

**POLUGODIŠNJE IZVRŠENJE PROGRAMA**

**UTROŠKA SREDSTAVA OD PRODAJE**

**STANOVA NA KOJIMA POSTOJI STANARSKO PRAVO**

**ZA 2023. GODINU**

Članak 1.

Programom korištenja sredstava ostvarenih od prodaje stanova na kojima postoji stanarsko pravo za 2023. godinu (u daljnjem tekstu: Program) utvrđuje se namjena korištenja sredstava ostvarenih kao prihod Proračuna Grada Oroslavja za 2023. godinu po osnovi uplata od prodaje stanova na kojima postoji stanarsko pravo.

Članak 2.

 U Proračunu grada Oroslavja uplaćuju se novčana sredstva od prodaje 17 stanova na kojima postoji stanarsko pravo. Stanovi se prodaju s rokom otplate od 15 do 30 godina, počevši od 1992. godine.

Članak 3.

U izvještajnom razdoblju uplaćena su sredstva u iznosu od 549,40 eura, dio u visini od 55% (302,16 eura) doznačeno je u državni proračun, a 45% (247,24 eura) položeno je na žiro račun Proračuna grada Oroslavja i korišteno za isplatu pomoći u oblasti socijalne skrbi - za podmirenje troškova stanovanja za socijalno ugrožene osobe.

Članak 4.

 Polugodišnje izvršenje proračuna objavit će se u Službenom glasniku Krapinsko-zagorske županije i na web stranicama grada Oroslavja.

 PREDSJEDNIK

 Gradskog vijeća Oroslavje

 Ivan Tuđa, prof.